Шуныһы мәғлүм, этле йортҡа әҙәм балаһын яҡлаусы фәрештәләр ҙә инә алмай. Бындай йортта намаҙҙы ла яҡшы итеп уҡып булмай, шайтандар эйәләшә, ғөмүмән, ул йорт бысраҡ булып һанала. Өй эсендә эт аҫрау өйҙөң таҙалығын бөтөрә. Пәйғәмбәребеҙ Мөхәммәд ғәләйһис-сәләм әйткән: «Әгәр ҙә эт һауыт-һабаға ҡағылһа, уны ете ҡат йыуырға кәрәк, бер ҡат ҡомо менән ышҡып йыуыу мотлаҡ». Аңлашылғанса, эт өйҙөн таҙалығына ҙур зыян һала. Тимәк, намаҙ әһеле булған мосолман өйөндә эт йәшәй алмай. Тимәк, эт тотоу хужалыҡ, көтөүлек һаҡлау, һунарға сығыу менән генә бәйле була ала.